Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 165

3. A nyilvánosság számára lehívásra történő hozzáférhető tétel a műveknek az Szjt. 26. § (1)—(7) bekezdés körébe nem eső, vezeték útján, vagy bármely más eszközzel vagy módon történő olyan nyilvánossághoz közvetítése, amelynek során a közönség tagjai a művekhez (műrészletekhez) úgy férhetnek hozzá, hogy mind az egyes műveket (műrészleteket), mind a hozzáférés helyét és idejét egyénileg választhatják meg („lehívás”). A lehívásra történő hozzáférhetővé tétel megvalósul tekintet nélkül arra, hogy a nyilvánosság tagjai a lehívott műveket (műrészleteket) számítógépre vagy bármely hordozóra letölthetik-e. A már nyilvánosságra hozott irodalmi és zeneművek közül az ún. kisjogos zene- és irodalmi műveket [IV. E) 7. pont], vagy azok részleteit számítógépes hálózat útján lehívásra a nyilvánosság számára hozzáférhetővé tevő szolgáltató (IV.C. 3.12. pont) az Szjt. 26. § (8) bekezdésének második mondata és 27. §-a alapján az alábbi jogdíjakat köteles megfizetni. C/1. Olyan felhasználások esetén, melyekhez kapcsolódóan a szolgáltató nem ér el bevételt 3.1. Zeneművek esetében a szolgáltató: 3.1.1. a műszaki feltételektől függően az átlagos felhasználó számára elsősorban csupán érzékelést (meghallgatást), nem pedig letöltést (tartós másolatkészítést) lehetővé tevő (pl. ún. „real audio” típusú) felhasználásért: 3.1.1.1. ha kizárólag művenként 1-1 percet meg nem haladó, legfeljebb 10 műrészlet hívható le, nem köteles szerzői jogdíjat fizetni; 3.1.1.2. ha a lehívható, művenként 1-1 percet meg nem haladó műrészletek száma 10-nél több, de 100-at nem haladja meg, a lehívások számától függetlenül 10 000 Ft/hó; 3.1.1.3. ha 100-nál több, de 1000-et meg nem haladó számú, művenként 1-1 percet meg nem haladó műrészlet hívható le, a lehívások számától függetlenül 30 000 Ft/hó; 3.1.1.4. ha művenként 1-1 percet meghaladó részletek vagy teljes művek hívhatók le, továbbá a lehívható művek- /műrészletek száma 1000-et nem haladja meg, a lehívások számától függetlenül 60 000 Ft/hó; 3.1.1.5. ha 1000-nél több művet/műrészletet tesz lehívásra hozzáférhetővé, a 3.1.1.2., 3.1.1.3., illetve a 3.1.1.4. pontokban említett jogdíjakon felül az 1000 mű/műrészlet feletti művekre/műrészletekre a lehívások számától függetlenül a lehívásra hozzáférhetővé tett 1 percet meg nem haladó műrészletenként 2 Ft, 1 percet meghaladó műrészletenként vagy teljes művenként 18 Ft szerzői jogdíjat köteles fizetni; 3.1.1.6. előzetesen létrehozott audiovizuális műben vagy ilyen mű részletében felhasznált zene tekintetében a szolgáltató az audiovizuális mű 3.1.1.2—3.1.1.5. pontok szerinti felhasználása esetén az említett pontok szerint fizetendő jogdíjon felül annak 50%-át is köteles megfizetni; 3.1.2. a szolgáltató a letöltést (tartós másolat készítését) is lehetővé tevő ún. „download”-típusú felhasználásokért a 3.1.1. pont szerinti jogdíjon felül lehívott zeneművenként 25 Ft, audiovizuális mű esetén megkezdett zenei percenként 6 Ft szerzői jogdíjat köteles fizetni. 3.2. Szépirodalmi művek (3.5.1. pont) esetében a szolgáltató: 3.2.1. ha legfeljebb 10 műrészlet (3.5.2. pont) hívható le, nem köteles szerzői jogdíjat fizetni; 2001/4. szám 3.2.2. ha a lehívható műrészletek száma 10-et meghaladja, de a 100-at nem éri el, a lehívások számától függetlenül 10 000 Ft/hó; 3.2.3. ha 100-nál több, de 1000-et meg nem haladó számú műrészlet hívható le, a lehívások számától függetlenül 30 000 Ft/hó; 3.2.4. ha művek műrészletnek minősülő terjedelmet (3.5.2. pont) meghaladó részei (a továbbiakban: műrész) vagy teljes művek hívhatók le, továbbá a lehívható művek/műrészek száma az 1000-et nem haladja meg, a lehívások számától függetlenül 60 000 Ft/hó; 3.2.5. 1000-nél több művet, műrészt, illetve műrészletet tesz lehívásra hozzáférhetővé, a 3.2.2., 3.2.3., illetve a 3.2.4. pontokban említett jogdíjakon felül az 1000 mű, műrész, illetve műrészlet feletti művekre, műrészekre, illetve műrészletekre a lehívások számától függetlenül a lehívásra hozzáférhetővé tett műrészletenként 2 Ft, a műrészlet terjedelmét meghaladó műrészenként, vagy teljes művenként

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes